Ερμής Αγιάς (καλαθοσφαίριση ανδρών)

Ο Γυμναστικός Σύλλογος Επαρχίας Αγιάς ο Ερμής είναι ελληνικό αθλητικό σωματείο το οποίο εδρεύει στην Αγιά Λάρισας. Επίσημο έτος ίδρυσής του είναι το 1984. Αντλεί το όνομά του από τον αρχαίο ελληνικό θεό Ερμή, αγγελιοφόρου των θεών, ψυχοπομπού, προστάτη του εμπορίου και των κλεφτών. Οι αθλητές του αγωνίζονται με χρώματα το μπλε και το λευκό.

Έδρα όλων των τμημάτων καλαθοσφαίρισης του συλλόγου είναι παραδοσιακά το Κλειστό Γυμναστήριο Αγιάς, χωρητικότητας 300 καθήμενων θεατών.

Από την αγωνιστική περίοδο 2019–2020 έως την αγωνιστική περίοδο 2021–2022 το ανδρικό τμήμα καλαθοσφαίρισης του Γ.Σ. Ερμής Επαρχίας Αγιάς αγωνιζόταν στο πρώτο τη τάξει πρωτάθλημα της Α1 Εθνικής Κατηγορίας (Basket League), διαθέτοντας το νομικό πρόσωπο της καλαθοσφαιρικής ανώνυμης εταιρείας, με την επωνυμία «Γυμναστικός Σύλλογος Αγιάς Ερμής Καλαθοσφαιρική Ανώνυμη Εταιρεία» και με τον διακριτικό τίτλο «Λάρισα Κ.Α.Ε.».

Η Κ.Α.Ε. Λάρισα ήταν η τελευταία χρονικά είσοδος στην Basket League με την ομάδα από τη Θεσσαλία να γίνεται η 14η ομάδα του πρωταθλήματος και η συμμετοχή της προέκυψε μέσω wild card. Η Κ.Α.Ε. Λάρισα ήταν η εξέλιξη του Γ.Σ. Ερμής Επαρχίας Αγιάς, που συμμετείχε τις 2 προηγούμενες αγωνιστικές χρονιές στην Α2 Εθνική. Μάλιστα τόσο το νέο σήμα, η κεφαλή του Ερμή, όσο και τα χρώματα, το μπλε και το λευκό, είχαν άρρηκτη σχέση με το ιδρυτικό αθλητικό σωματείο.

 Ιστορία 
Τον Ιανουάριο του 2015 ο Ερμής αγωνίστηκε στον Τελικό του Κυπέλλου Θεσσαλίας που έλαβε χώρα στο Κλειστό Γυμναστήριο του Αλκαζάρ. Νικώντας τον Γ.Σ. Φαρσάλων με σκορ 80-64 κατέκτησε το πρώτο τρόπαιο της χρονιάς.«Πανάξιος κυπελλούχος ΕΣΚΑΘ ο Ερμής Αγιάς!», άρθρο στον ιστότοπο KarditsaSportiva.gr, 4 Ιανουαρίου 2015.«Σήκωσε την κούπα ο Ερμής Αγιάς», άρθρο στον ιστότοπο LarissaNet.gr, 4 Ιανουαρίου 2015. Το Μάιο η ομάδα της Αγίας συμμετείχε στα Play-offs της Α1 Κατηγορίας Θεσσαλίας, στην οποία τέσσερις ομάδες διεκδίκησαν τον τίτλο του Πρωταθλητή και την άνοδο στη Γ΄ Εθνική Κατηγορία. Απέναντι στον Γ.Σ. Φαρσάλων, τον Γ.Σ. Αλμυρού και τον Γ.Σ. Αμπελώνος, ο Ερμής συγκέντρωσε 6 νίκες σε ισάριθμους αγώνες, ολοκληρώνοντας τις αγωνιστικές του υποχρεώσεις αήττητος με ταυτόχρονη επίτευξη Νταμπλ.«Το «τερμάτισε» με… 100 ο Ερμής Αγιάς», άρθρο στον ιστότοπο της εφημερίδας «Ελευθερία», 18 Μαΐου 2015.

Η ομάδα της Αγιάς πραγματοποίησε το ντεμπούτο της στις εθνικές κατηγορίες κατά την αγωνιστική περίοδο 2015-16. Τον ίδιο Όμιλο μοιράστηκαν μαζί της 11 ακόμη σύλλογοι της Βόρειας Ελλάδας. Το τέλος της αγωνιστικής δράσης βρήκε τον Ερμή να μοιράζεται την κορυφή με τον Α.Σ. Καρδίτσας, με καθεμία από τις δύο ομάδες να έχει συγκεντρώσει 20 νίκες σε 22 αγωνιστικές. Τον τίτλο του Πρωταθλητή Γ' Εθνικής κέρδισε τελικά ο Ερμής βάσει των μεταξύ τους αποτελεσμάτων.«Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (1ος Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Τη διάκριση αυτή συνόδεψε και η άνοδος στη Β΄ Εθνική. Προπονητής της ομάδας ήταν και πάλι ο Γρηγόρης Γιασσάρης, ενώ παραγωγικότερος σκόρερ αναδείχθηκε ο Νέστορας Κόμματος (380 πόντοι).«Top scorer της Γ΄ εθνικής ο Σπύρος Γεωργούτσος (τελική κατάταξη 2015-2016)» , άρθρο στον ιστότοπο InfoBasket.gr, 27 Απριλίου 2016.

Την αγωνιστική περίοδο 2016-17, ο Ερμής αντιμετώπισε την πρόκληση ενός Ομίλου που τον συνέθεταν 16 ομάδες, οι οποίες και διεκδίκησαν τον τίτλο του Πρωταθλητή Βορρά της Β' Εθνικής. Στο πλαίσιο αυτό η Αγιά ολοκλήρωσε τις υποχρεώσεις της για την Κανονική Περίοδο στην 3η θέση της βαθμολογικής κατάταξης, χωρίς να παρατηρηθεί ισοβαθμία. Ο απολογισμός της ήταν 22 νίκες και 8 ήττες,«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική: Αποτελέσματα, Βαθμολογίες, Αγώνες (30η αγωνιστική)», άρθρο στον ιστότοπο NorthBasket.gr, 21 Μαΐου 2017.«Β' Εθνική: Τα αποτελέσματα 30ης Αγωνιστικής», άρθρο στον ιστότοπο EuroHoops.gr, 21 Μαΐου 2017. ενώ κορυφαίος σκόρερ της ήταν και πάλι ο Κόμματος (507 πόντοι).«Οι σκόρερς της Β' Εθνικής (τελική λίστα)» , άρθρο στον ιστότοπο InfoBasket.gr, 24 Μαΐου 2017. Τεχνικοί ήταν οι Γρηγόρης Γιασσάρης και Αλέξης Ζέστας.

Ακολούθως ο Ερμής έλαβε μέρος σε αγώνα κατάταξης απέναντι στην ομάδα του Παπάγου, που κατέλαβε την αντίστοιχη θέση στον Όμιλο Νότου. Οι «Στρατηγοί» επικράτησαν στο Κλειστό της Αταλάντης σε βάρος του Ερμή με σκορ 77-73, παίρνοντας την προτεραιότητα ανόδου στην Α2 Εθνική σε περίπτωση που προέκυπτε κενή θέση.««Στρατηγοί» στην Αταλάντη-Νίκη για τον Παπάγο επί του Ερμή Αγιάς», άρθρο στον ιστότοπο Tsiotras.blogspot.gr, 28 Μαΐου 2017.«Νίκησε και περιμένει ο Παπάγος», άρθρο στον ιστότοπο Sport24.gr, 28 Μαΐου 2017. Τελικά ο Παπάγου ανέβηκε λόγω αποχώρησης του Αιόλου Αστακού,«Ανέβηκε στην Α2 ο Παπάγος», άρθρο στον ιστότοπο Sport24.gr, 28 Ιουνίου 2017. αλλά και ο Ερμής ακολούθησε τα βήματα του τελευταίου αφού συγχωνεύτηκαν οι Μαχητές Πεύκων με τον Παναθλητικό Συκεών με προορισμό τη Β' Εθνική.«Στην  Α2 ο Ερμής Αγιάς», άρθρο στον ιστότοπο της ΕΡΤ, 13 Ιουλίου 2017.«Ο Ερμής Αγιάς στην Α2!» , άρθρο στον ιστότοπο SportLarissa.gr, 11 Ιουλίου 2017.

 Μετονομασία σε Λάρισα Κ.Α.Ε. και Α1 (2019–2022) 
150px|μικρογραφία|Το λογότυπο της Κ.Α.Ε. Λάρισα.

Με πρωτοβουλία του προέδρου Θεόδωρου Ριζούλη ο Ερμής μετονομάστηκε σε «Λάρισα Κ.Α.Ε.» και μετέφερε επίσημα την έδρα του στο κλειστό της Νεάπολης (έπαιζε ήδη στην Α2 καθώς το κλειστό της Αγιάς ήταν υπό ανακαίνιση). Ο νέος σύλλογος με το σήμα του Ερμή και το όνομα της Λάρισας αγωνίστηκε για 3 σεζόν στην Α1 με επιτυχία φτάνοντας μάλιστα και την 4η θέση του πρωταθλήματος, κάτι που δεν κατάφερε ποτέ ομάδα της Λάρισας.Ερμής Αγιάς: Έγινε ΚΑΕ και μετονομάστηκε επίσημα σε Λάρισα (2019) - sport24.gr Μάλιστα ηττήθηκε από τον Παναθηναϊκό με 3-2 νίκες διεκδικώντας θέση τον τελικό της Α1.

 Συμφωνία με τον Ν.Γ.Σ. Ηρακλής Θεσσαλονίκης 1908 (2022) 
Στις 20 Ιουλίου 2022 ανακοινώθηκε η συμφωνία μεταξύ των ανδρικών τμημάτων καλαθοσφαίρισης του Ν.Γ.Σ. Ηρακλής Θεσσαλονίκης 1908 και του Γ.Σ. Ερμής Επαρχίας Αγιάς. Η ομάδα της Αγιάς Λάρισας συνεχίζει να χρησιμοποιεί την επωνυμία «Γυμναστικός Σύλλογος Επαρχίας Αγιάς ο Ερμής», αλλά χρησιμοποιεί τον διακριτικό τίτλο «Ηρακλής 2022 Κ.Α.Ε.» όσον αφορά την Καλαθοσφαιρική Ανώνυμη Εταιρεία. Επίσης, χρησιμοποιεί το έμβλημα και τα χρώματα του Ν.Γ.Σ. Ηρακλής Θεσσαλονίκης 1908 και έχει ως αγωνιστική έδρα το Ιβανώφειο Κλειστό Γυμναστήριο.

 Νέα αρχή (2023–Σήμερα) 
Την περίοδο 2023-24 ο Ερμής Αγιάς επανεκκινεί από την Β΄ Κατηγορία Ε.Σ.ΚΑ.Θ. κατακτά το πρωτάθλημα του Α' ομίλου με 7 νίκες και 1 ήττα και κερδίζει την άνοδο στην Α2' Κατηγορία Ε.Σ.ΚΑ.Θ..

Την περίοδο 2024-25 συμμετέχει στον Α' όμιλο της Α2' Ε.Σ.ΚΑ.Θ.. Τερματίζει στην 9η θέση ανάμεσα σε 10 ομάδες με 5 νίκες και 13 ήττες.

 Περίοδοι σε εθνικές κατηγορίες 
Περίοδος Κατηγορία Θέση     Κορυφαίος Σκόρερ ΚΠ Κύπελλο   2015-16 4 Γ' Εθνική 1 - 20-2 - - Νέστορας Κόμματος  - --  -  - 2016-17 3Β' Εθνική 3 Κατάταξης 22-8 0-1 - Νέστορας Κόμματος - --  -  - 2017-18 2Α2 Εθνική 9 - 15-15 - - Νέστορας Κόμματος 2η - Α' Φάσης 1-  -  - 2018-19 2Α2 Εθνική 7 - 17-13 - - Λεωνίδας Τριανταφύλλου 3η - Α' Φάσης 3-  -  - 2019-20 2Α1 Εθνική 8 - 8-12 - - Νώντας Παπαντωνίου 3η - Β' Φάσης 3-  -  - 2020-21 2Α1 Εθνική 11 - 6-16 - - Τζέρι Σμιθ 2η - Β' Φάσης 2-  -  - 2021-22 2Α1 Εθνική 4 Play-Offs 12-12 6-6 - Τζέιλεν Χάντσον 2η - Β' Φάσης 2-  -  -

 Τίτλοι 
 Γ΄ Εθνική Κατηγορία: 
 2015–2016
 A1 Κατηγορία Ε.Σ.ΚΑ.Θ.: 
 2014–2015
 Final Four Ε.Σ.ΚΑ.Θ.: 
 2014–2015
 A2 Κατηγορία Ε.Σ.ΚΑ.Θ.: 
 2012–2013
 Β΄ Κατηγορία Ε.Σ.ΚΑ.Θ.: 
 2023–2024

 Αξιομνημόνευτοι καλαθοσφαιριστές 
 Εθνικότητα Ονοματεπώνυμο  Γιάννης Βαβάτσικος  Θάνος Γκανέτσας  Στέλιος Γούλας  Γιάννης Δεμερτζής  Νίκος Καλλές  Νέστορας Κόμματος  Δημήτρης Λόλας   Χρήστος Μηλιώνης   Νάσος Περρωτής  Λεωνίδας Τριανταφύλλου  Στέργιος Τσιαμπαλής  Άκης Χαλκιάς  Λούκα Μιλόγεβιτς

 Παραπομπές 

 Εξωτερικοί σύνδεσμοι 
 Γ.Σ. ΕΠΑΡΧΙΑΣ ΑΓΙΑΣ "Ο ΕΡΜΗΣ" - Facebook
 Κλειστό Γυμναστήριο Αγιάς, πληροφορίες στον ιστότοπο Gipeda.gr.

Καλαθοσφαίριση Ανδρών
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1984
Κατηγορία:Σωματεία Ε.Σ.ΚΑ.Θ.